HR
C 252/20
Službeni list Europske unije
17.7.2023.
— slijedom toga, usvoji žaliteljeve zahtjeve iz prvostupanjskog postupka i stoga: — poništi odluku od 21. siječnja 2021.
kojom je žalitelj preraspoređen na radno mjesto savjetnika u Glavnoj upravi Predsjedništva i, ukoliko je to potrebno, odluku o povratu neopravdanih plaćanja od 8. ožujka 2021.; — u mjeri u kojoj je to potrebno, poništi odluku od 16. rujna 2021. kojom je odbijena žaliteljeva pritužba od 7. travnja 2021.; — naloži da se žalitelju naknade imovinska i neimovinska šteta; — naloži tuženiku snošenje svih troškova prvostupanjskog i drugostupanjskog postupka.
Žalbeni razlozi i glavni argumenti U prilog svojoj žalbi, žalitelj ističe sljedeće žalbene razloge: 1.
U pobijanoj presudi došlo je do povrede pojma prava na saslušanje, izvršene su pogrešne pravne kvalifikacije i iskrivljene su činjenice iz spisa.
Prvostupanjski sud povrijedio je svoju obvezu obrazlaganja. 2.
U pobijanoj presudi došlo je do povrede obveze obrazlaganja. 3.
U pobijanoj presudi došlo je do povrede dužnosti brižnog postupanja.
Žalba koju je 11. travnja 2023.
podnio Penya Barça Lyon: Plus que des supporters (PBL) i Issam Abdelmouine protiv presude Općeg suda (prvo vijeće) od 8. veljače 2023.
u predmetu T-538/21 , PBL i WA/Komisija (Predmet C-224/23 P) (2023/C 252/23) Jezik postupka: francuski Stranke Žalitelji: Penya Barça Lyon: Plus que des supporters (PBL), Issam Abdelmouine (zastupnik: J. Branco, odvjetnik) Druga stranka u postupku: Europska komisija
Žalbeni zahtjevi Žalitelji od Suda zahtijevaju da: — poništi u cijelosti presudu Općeg suda Europske unije od 8. veljače 2023.
u predmetu T-538/21, PBL i WA/Komisija; — u cijelosti prihvati konačne zaključke koje su žalitelji iznijeli u prvom stupnju.
Žalbeni razlozi i glavni argumenti U prilog žalbi žalitelji ističu više žalbenih razloga.
Kao prvo, Opći je sud počinio pogrešku koja se tiče prava kad je kao nedopušten odbacio zahtjev za poništenje što se tiče Penya Barça Lyon, s obzirom na to da se, s jedne strane, pravni interes prvog žalitelja prenosi na onaj drugog žalitelja kad više osoba podnosi jedinu i istu tužbu i, s druge strane, odbijanjem dokaznog prijedloga žalitelja kojim se želio dokazati pravni interes prvog žalitelja.
Kao drugo, Opći je sud povrijedio postupovna prava žalitelja propustivši odlučiti o tužbenom razlogu vezanom za diskrecijsku prirodu Komisijine ovlasti koja se odnosi na podnesene joj žalbe.
Kao treće, Opći je sud počinio pogrešku koja se tiče prava zanemarivši svaki izravni imovinski i gospodarski interes žalitelja u ovom slučaju.